બે દિવસ પહેલાં અબ્દુલ હસન, વાહિદ તથા ઇમરાન ચરસનો નશો કરવા બેઠા હતા તે સમયે હસન અને ઇમરાન વચ્ચે સામાન્ય બોલાચાલી થઇ હતી. જેમાં ઉશ્કેરાઇને હસને ઇમરાનને છરી મારી દીધી હતી. ઇમરાનને સામાન્ય ઇજા થઇ હતી ત્યાર બાદ બન્ને વચ્ચે સમાધાન પણ થઇ ગયું હતું. ગઇ કાલે મોડી રાતે ત્રણેય જણા નશો કરવા બેઠા હતા તે સમયે ઇમરાન તથા વાહિદે અબ્દુલ હસનને છરીના ઘા ઝીંકીને મોતને ઘાટ ઉતાર્યો હતો. ઘટનાની જાણ ઇસનપુર પોલીસને થતાં તેઓ ઘટના સ્થળે પહોંચી ગઇ હતી અને હત્યામાં સંડોવાયેલા અબ્દુલ વાહિદ તથા ઇમરાનને પકડી પાડ્યા છે. બંને આરોપીઓ વિરુદ્ધમાં હત્યાનો ગુનો દાખલ કરીને તપાસ શરૂ કરી છે.